Sõna "puhkus" on spordiklubis nagu ropendamine kirikus. Nii uskumatu kui see ka ei ole, keegi ei taha puhata. Aga just piisava puhkuse andmine kehale on arengu üheks eelduseks. Lihased arenevad puhates, mitte treenides. Kui ei puhka, võib välja kujuneda ületreening, mille tagajärjed tervisele võivad olla väga halvad. Tihti on tahe treenida ja vormi saada nii suur, et ei kuulata oma keha. Mõne lisapuhkusepäeva võtmine, tundes, et keha töövõime pole taastunud, ei ole midagi  taunitavat. Seda teevad isegi tippsportlased. Parem olla alatreenitud kui ületreenitud.